Di dalam nama Jepun ini, nama keluarganya ialah "Hata".
 **Shunroku Hata** (Jepun: 畑 俊六, Hepburn: *Hata Shunroku*, 26 Julai 1879 – 10 Mei 1962) adalah seorang *Gensui* (Fil Marsyal) dalam Tentera Darat Imperial Jepun semasa Perang Dunia II. Beliau merupakan pegawai tentera berpangkat fil marsyal yang terakhir dilantik. Hata telah didakwa dengan jenayah perang dan dihukum penjara seumur hidup.

Biografi
--------

### Tahun-tahun permulaan

Hata adalah penduduk asal Wilayah Fukushima, dimana bapanya seorang samurai daripada domain Aizu. Pada usia 12 tahun, keluarganya berpindah ke Hakodate, Hokkaidō, tetapi pada usia 14 tahun, beliau telah diterima masuk kedalam Sekolah Menengah Pertama Tokyo yang berprestij. Walau bagaimanapun, bapanya meninggal dunia pada tahun yang sama, dan tidak mampu membayar tuisyen, beliau sebaliknya mendaftar di Sekolah Kadet Tentera Darat, selepas tamat persekolahan kelas ke-12 Akademi Tentera Darat Imperial Jepun, pada tahun 1901 sebagai Leftenan Muda dalam artileri. Hata berkhidmat didalam Perang Jepun-Rusia. Beliau menamatkan pengajian di kelas ke-22 Maktab Turus Tentera Darat dengan kedudukan teratas pada November 1910. 

Hata (sebelah kiri) bersama abangnya sebelum Perang Jepun-Rusia
Dihantar sebagai atase tentera ke Jerman pada Mac 1912, Hata menetap di Eropah disepanjang Perang Dunia I sebagai pemerhati tentera. Beliau telah dinaikkan pangkat ke Mejar pada September 1914 dan ke Leftenan Kolonel pada Julai 1918, ketika masih di Eropah, dan beliau kekal sebagai anggota delegasi Jepun ke perundingan Persetiaan Damai Versailles pada Februari 1919.

Sekembalinya beliau ke Jepun, Hata telah diberi memerintah Rejimen Ke-16 Artileri Medan IJA pada Julai 1921, dan telah dinaikkan pangkat ke Mejar Jeneral dan menjadi Panglima Briged Ke-4 Artileri Medan Berat IJA pada Mac 1926.

Hata kemudiannya ditugaskan ke bahagian perancangan strategik Staf Am Tentera Darat Imperial Jepun, berkhidmat sebagai ketua Biro Keempat pada Julai 1927 dan Ketua Biro Pertama pada Ogos 1928.

Hata telah dinaikkan pangkat ke Leftenan Jeneral pada Ogos 1931 dan menjadi Inspektor Jeneral Latihan Artileri. Beliau kemudian diberi pemerintahan medan, iaitu Divisyen Ke-14 IJA pada Ogos 1933. Selepas bertugas sebagai ketua Pasukan Udara Tentera Darat Imperial Jepun dari Disember 1935, beliau menjadi Panglima Tentera Darat Taiwan Jepun pada tahun 1936.

### Perang China-Jepun Kedua

*Gensui* Count Terauchi Hisaichi di Xuzhou bersama Hata
Kebangkitannya selepas permulaan Perang China-Jepun Kedua ketika itu sangat pantas: Ahli Majlis Tentera, Inspektor Jeneral Latihan Tentera dan kenaikkan pangkat ke Jeneral penuh pada akhir tahun 1937. Beliau telah dilantik sebagai Panglima Tentera Darat Ekspedisi China Tengah pada Februari 1938, menggantikan Jeneral Matsui Iwane, yang telahpun dipanggil pulang ke Jepun akibat dari Pembunuhan Beramai-ramai Nanking. Hata menjadi Juruiring Kanan kepada Maharaja Shōwa pada Mei 1939 diikuti dengan tugasan sebagai Menteri Perang dari Ogos 1939 hingga Julai 1940 ketika penggal Perdana Menteri Nobuyuki Abe dan Mitsumasa Yonai. Pada Julai 1940, Hata mempunyai peranan penting dalam menjatuhkan kabinet Yonai dengan meletakkan jawatan sebagai Menteri Perang.

Hata kembali ke China sebagai Panglima Tentera Darat Ekspedisi China pada Mac 1941. Beliau merupakan komander utama Jepun pada masa Kempen Zhejiang-Jiangxi, yang mana sumber-sumber China mendakwa terdapat lebih 250,000 orang awam terbunuh. Hata adalah pegawai kanan terakhir tentera Jepun yang dinaikkan pangkat ke *Gensui* (Fil Marsyal) pada 2 Jun 1944.

Hata telah diminta mengambil alih pemerintahan Tentera Darat Umum Kedua, yang berpengkalan di Hiroshima dari tahun 1944 hingga 1945 sebagai persiapan untuk menentang pencerobohan pihak Bersekutu keatas tanahair Jepun. Beliau telah berada di Hiroshima pada masa pengeboman atom. Hata merupakan salah seorang panglima kanan yang bersetuju dengan keputusan untuk menyerah kalah, namun beliau meminta dilucutkan gelaran Fil Marsyalnya bagi menebus dosa kerana kegagalan Tentera Darat dalam peperangan.

### Pengadilan

Bekas *Gensui* Hata semasa dibicarakan
Hata telah ditangkap oleh pihak berkuasa pendudukan Amerika selepas perang berakhir, dan didakwa dengan jenayah perang. Pada tahun 1948, hasil dari keputusan Tribunal Tentera Antarabangsa bagi Timur Jauh, beliau telah dihukum penjara seumur hidup atas tuduhan: "Konspirasi, melancarkan perang agresif, mengabaikan tugasnya untuk mencegah kekejaman". Hata telah diparol pada tahun 1954, dan memimpin sebuah yayasan amal untuk kebajikan bekas tentera dari tahun 1958. Beliau meninggal dunia pada tahun 1962, ketika menghadiri satu upacara menghormati mangsa perang.

Abang Hata, Eitaro Hata (1872–1930), juga merupakan seorang jeneral dalam Tentera Darat Imperial Jepun, dan Panglima Tentera Darat Kwangtung.

Tarikh kenaikkan pangkat
------------------------

* Rikugun-shōi (Leftenan Muda)—25 Jun 1901
* Rikugun-chūi (Leftenan)—18 November 1903
* Rikugun-tai-i (Kapten)—27 Jun 1905
* Rikugun-shōsa (Mejar)—10 Julai 1914
* Rikugun-chūsa (Leftenan Kolonel)—24 Julai 1918
* Rikugun-taisa (Kolonel)—20 Julai 1921
* Rikugun-shōshō (Mejar Jeneral)—2 Mac 1926
* Rikugun-chūjō (Leftenan Jeneral)—1 Ogos 1931
* Rikugun-taishō (Jeneral)—1 November 1937
* Gensui-rikugun-taishō (Marsyal Jeneral)—2 Jun 1944

Rujukan
-------

### Buku

* Dupuy, Trevor N. (1992). *The Harper Encyclopedia of Military Biography*. New York: HarperCollins Publishers. ISBN 0-7858-0437-4.
* Fuller, Richard (1992). *Shokan: Hirohito's Samurai*. London: Arms and Armor. ISBN 1-85409-151-4.
* Hayashi, Saburo; Cox, Alvin D (1959). *Kogun: The Japanese Army in the Pacific War*. Quantico, Virginia: The Marine Corps Association.
* Maga, Timothy P. (2001). *Judgment at Tokyo: The Japanese War Crimes Trials*. University Press of Kentucky. ISBN 0-8131-2177-9.

Pautan luar
-----------

|  |  |
| --- | --- |
|  | Wikipetik mempunyai koleksi petikan mengenai: ***Shunroku Hata*** |

* Ammenthorp, Steen. "Hata, Shunroku". *The Generals of World War II*.
* Budge, Kent. "Hata Shunroku". *Pacific War Online Encyclopedia*.

Nota
----

1. ↑  Ammenthorp, The Generals of World War II
2. ↑  ""Japan: Imitation of Naziism?" *Time*, Jul. 22, 1940". Diarkibkan daripada yang asal pada 2012-11-05. Dicapai pada 2015-12-16.
3. ↑  Budge, Pacific War Online Encyclopedia
4. ↑  Maga, *Judgement at Tokyo*
5. ↑  "The Tokyo War Crimes Trial:Field Marshal Shunroku Hata".

| Jawatan politik
 |
| --- |
|
| Didahului oleh**Seishirō Itagaki** | **Menteri Tentera Darat**Og 1939- Jul 1940 | Diikuti oleh:**Hideki Tōjō** |
| Pegawai tentera
 |
|
| Didahului oleh**tiada** | **Panglima, Tentera Darat Umum Ke-2 IJA**Apr 1945 – Okt 1945 | Diikuti oleh:**tiada** |
|
| Didahului oleh**Toshizō Nishio** | **Panglima, Tentera Darat Ekspedisi China**Mac 1941- Nov 1944 | Diikuti oleh:**Yasuji Okamura** |
|
| Didahului oleh**tiada** | **Panglima, Tentera Darat Ekspedisi China Tengah**Feb 1938 – Dis 1938 | Diikuti oleh:**Otozō Yamada** |
|
| Didahului oleh**Hisaichi Terauchi** | **Inspektor Jeneral Latihan Tentera**Feb 1937 – Og 1937 | Diikuti oleh:**Rikichi Andō** |
|
| Didahului oleh**Heisuke Yanagawa** | **Panglima, Tentera Darat Taiwan IJA**Og 1936 – Og 1937 | Diikuti oleh:**Mikio Tsutsumi** |

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Perancis (data)
* Jerman
* Amerika Syarikat
* Jepun
* Belanda

 |
| Pangkalan data saintifik | 
* CiNii (Jepun)

 |
| Lain-lain | 
* Aplikasi Berfaset Terminologi Subjek

 |

| Persondata |
| --- |
| Nama | Hata, Shunroku |
| Nama alternatif |  |
| Pemerihalan ringkas | Japanese general |
| Tarikh kelahiran | 1879-07-26 |
| Tempat kelahiran | Fukushima Prefecture |
| Tarikh kematian | 1962-05-10 |
| Tempat kematian | Tokyo, Japan |